Պերիկարդ

Պերիկարդ, երկու պատ ունեցող պարկ է, որը շրջապատում է սիրտը և մեծ անոթների արմատները։ Պերիկարդի պարկը ունի երկու շերտ՝ շճային և ֆիբրոզ։ Այն ունի խոռոչ, որտեղ կա քիչ քանակի հեղուկ։
Պերիկարդը ֆիքսում է սիրտը միջնորմում, պաշտպանում է վարակներից և խոնավեցնում է սրտի մակերեսը։ Այս ստացել է իր անունը հին հունարեն պերի (περί; "շուրջ") և կարդիոն (κάρδιον; "սիրտ") բառերից։


== Կառուցվածք ==
Պերիկարդը երկշերտ ֆիբրոէլաստիկ պարկ է, որը շրջապատում է սիրտը։ Շճային պերիկարդի երկու շերտերի միջև կա պերիկարդի խոռոչ, որը լցված է շճային հեղուկով։ Հեղուկը պաշտպանում է սիրտը արդաքին ազդեցություններից։ Պերիկարդի պատի արտաքին շերտը ֆիբրոզ պերիկարդն է, իսկ ներքին շերտը շճային պերիկարդը։


=== Ֆիբրոզ պերիկարդ ===
Ֆիբրոզ պերիկարդ-ը պերիկարդի մակերեսային շերտն է։ Այն կազմված է խիտ շարակցական հյուսվածքից և փխրուն շարակցական հյուսվածքից։ Այն ունի պաշտպանիչ դեր, նաև պահում է սիրտը իր տեղում։ Այն շարունակվում է դեպի սրտից դուրս եկող անոթներ և վերածվում է նրանց արտաքին ադվենտիցիալ թաղանթի։


=== Սերոզ պերիկարդ ===
Սերոզ պերիկարդ-ը բաժանվում է պարիետալ պերիկարդը, որը սերտաճած է ֆիբրոզ պերիկարդի և վիսցերալ պերիկարդի, որը էպիկարդի հետ է սերտաճած։ Այս շերտերը խոնավեցնում են սրտի մակերեսը և թուլացնում են շերտերի շփման ուժը։
Վիսցերալ շերտը ձգվում է դեպի մեծ անոթների արմատները և միանում է նրանց մակերեսային շերտի հետ։ Սա տեղի է ունենում աորտայի, թոքային զարկերակի, վերին և սրտորին սիներակների, թոքային երակների միացման տեղերում։
Պարիետալ և վիսցերալ շերտերի միջև գտնվում է տարածք, որը կոչվում է պերիկարդի խոռոչ, որը պարունակում է հեղուկ։ Պերիկարդիալ գրպանիկներ-ը փոքր տարածություններ են պերիկարդի խոռոչում։ Այս գրպանիկներում գտնվող հեղուկը կարող է նմանակել միջնորմային լիմֆադենոպաթիաներին։
Սրտի այն մասը, որտեղ սերոզ պերիկարդի վիսցերալ շերտը հպվում է սրտի մակերեսին, կոչվում է էպիկարդ։ Էպիկարդից անմիջապես ներքև գտնվում է սրտի մկանային շերտը՝ միոկարդը։ Էպիկարդը հիմնականում կազմված է շարակցական հյուսվածքից և ունի պաշտպանիչ դեր։ Փորոքների կծկման ժամանակ ապաբևեռացման ալիքը շարժվում է էնդոկարդիալ մակերեսից դեպի էպիկարդիալ մակերես։


=== Անատոմիական փոխհարաբերություն ===

Պերիկարդը շրջապատում է սիրտը, թոքային զարկերակի և աորտայի արմատները։
Տեղակայված է կրծոսկրի և կրծքի առաջային պատի տակ։
Աջ ստոծանիական նյարդը անցնում է պերիկարդի աջ կողմով։
Ձախ ստոծանիական նյարդը անցնում է ձախ փորոքի վրա եղած պերիկարդի մոտով։
Պերիկարդային զարկերակները արյուն են մատակարարում պերիկարդի մեջքային հատվածին։


== Գործառույթ ==
Պահում է սիրտը միջնորմում և սահմանափակում նրա տեղաշարժը
Պաշտպանում է այն այլ օրգաններից եկող վարակներից (օրինակ՝ թոքերից)
Կանխում է սրտի գերձգումը մեծ ծավալներով ծանրաբեռնվելու ժամանակ
Խոնավեցնում է սրտի մակերեսը


== Կլինիկական նշանակություն ==

Պերիկարդի բորբոքումը կոչվում է պերիկարդիտ։ Այս վիճակը առաջացնում է կրծքային ցավ, որը տարածվում է դեպի մեջք և ավելի է ուժեղանում պառկելու ժամանակ։ Պերիկարդիտով հիվանդների մոտ ստետոսկոպով լսելիս կարելի է հայտնաբերել բնորոշ պերիկարդի քսման աղմուկ։ Պերիկարդիտը հաճախ առաջանում է վիրուսային վարակի ժամանակ (ինֆեկցիոն մոնոնուկլեոզ, ցիտոմեգալովիրուս, կոքսակիվիրուս), կամ ավելի հազվադեպ բակտերիալ վարակի ժամանակ, սակայն կարող է զարգանալ նաև սրտամկանի ինֆարկտի ժամանակ։ Պերիկարդիտը սովորաբար կարճատև վիճակ է և հաջողությամբ բուժվում է ցավազրկողներով, հակաբորբոքային դեղերով և կոլխիցինով։ Որոշ դեպքերում պերիկարդիտը կարող է երկար տևել և առաջացնել պերիկարդի սպիացում, ինչի արդյունքում հյուսվածքը կարծրանում է։ Այս դեպքում հաճախ վիրահատական ճանապարհով հեռացնում են պերիկարդը՝ կատարելով պերիկարդէկտոմիա
։
Պերիկարդում կարող է կուտակվել մեծ քանակի հեղուկ, ինչը կոչվում է պերիկարդիալ էֆուզիա։ Պերիկարդիալ էֆուզիաները կարող են զարգանալ երկրորդային կերպով պերիկարդիտից հետո, երիկամային անբավարարությունից հետո, ուռուցքների արդյունքում և չցուցաբերել ոչ մի ախտանիշ։ Չնայած դրա, մեծ քանակի հեղուկի դեպքում կարող է զարգանալ սրտի տամպոնադա, որի արդյունքում դիտվում է հևոց և կրիտիկական ցածր արյան ճնշում։ Հեղուկը կարելի է վերցնել պերիկարդից ախտորոշման, տամպոնադան վերացնելու նպատակով՝ պերիկարդիոցենտեզի ժամանակ։ Անընդհատ հեղուկ կուտակվելու դեպքում կատարվում է վիրահատություն, որի ժամանակ պերիկարդի և պլևրալ խոռոչի միջև ձևավորում են կապ։ Սա կոչվում է պերիկարդիալ ֆենեստրացիա։


== Հավելյալ նկարներ ==


== Տես նաև ==
Էնդոկարդ
Միոկարդ
Պերիկարդիտ
Սիրտ
Սիրտանոթային համակարգ


== Ծանոթագրություններ ==


== Արտաքին հղումներ ==